महिंद्रा सत्यम को आयकर विभाग का नोटिस  
आयकर विभाग ने कर के रूप में 616.53 करोड़ रुपये के भुगतान के लिए महिंद्रा सत्यम को नोटिस दिया है।
आयकर विभाग ने कर के रूप में 616.53 करोड़ रुपये के भुगतान के लिए महिंद्रा सत्यम को नोटिस दिया है। महिंद्रा सत्यम ने बंबई शेयर बाजार को दी सूचना में यह बात कही है। कंपनी ने कहा कि केंद्रीय प्रत्यक्ष कर बोर्ड ने आयकर कानून, 1961 की धारा 119 के तहत महिंद्रा सत्यम की याचिकाओं को खारिज कर दिया। इन याचिकाओं के जरिये कंपनी ने 2003-04 से 2008-09 आकलन वर्ष के लिए वास्तविक आय के निर्धारण के संबंध में राहत देने का अनुरोध किया था।  महिंद्रा सत्यम ने बयान में कहा कि आयकर विभाग ने 616.53 करोड़ रुपये की आयकर वसूली के लिए नोटिस दिया है। कंपनी ने आंध्र प्रदेश उच्च न्यायालय में रिट याचिका दायर कर आदेश को चुनौती दी है और मामले में आगे की कार्रवाई पर रोक लगाने का अनुरोध किया है।